open-index/open-wikipedia-markdown huggingface dataset:
Νεβίλ Σίνακ

Ο **Σερ Ιμάνιουελ Νεβίλ Σίνακ** (Sir Emmanuel Neville Cenac, GCMG (γεννήθηκε στις 24 Νοεμβρίου 1939) ήταν ο Γενικός Κυβερνήτης της Αγίας Λουκίας. Διορίστηκε στο αξίωμα τον Ιανουάριο του 2018 και παραιτήθηκε στις 31 Οκτωβρίου 2021. Προηγουμένως ήταν πολιτικός, υπηρετώντας ως υπουργός Εξωτερικών από το 1987 ως το 1992.

Στις 18 Ιανουαρίου 2018 διορίστηκε Ιππότης του Μεγαλόσταυρου του Τάγματος των Αγίων Μιχαήλ και Γεωργίου (GCMG).

## Οικογένεια
Ο Σίνακ είναι αδερφός του αποβιώσαντα Ουίνστον Σίνακ, ο οποίος είχε υπηρετήσει ως πρωθυπουργός της Αγίας Λουκίας επί 8 μήνες, από το 1981 ως το 1982.

## Αντιπολίτευση στη Βουλή
Ο Σίνακ ήταν αρχηγός του Εργατικού Κόμματος της αντιπολίτευσης τον Δεκέμβριο του 1982, στη διάρκεια συνταγματικής κρίσης για τον Γενικό Κυβερνήτη Μπόσγουελ Ουίλιαμς. Ο τότε πρωθυπουργός Τζον Κόμπτον κινήθηκε για την αποπομπή του Ουίλιαμς, με αποτέλεσμα να αντιδράσει με επιστολή του προς τη βασίλισσα ο Σίνακ. Η κρίση τερματίστηκε με την παραίτηση του Σίνακ, στις 13 Δεκεμβρίου 1982.

Ο Νεβίλ επέστρεψε στην κυβέρνηση, έπειτα από τη νίκη του σε δύο απανωτές εκλογικές αναμετρήσεις το 1987.

## Υπουργός
Ο πολιτικός άλλαξε στρατόπεδο στις 2 Ιουνίου 1987 και έγινε μέλος της κοινοβουλευτικής ομάδας του Κόμματος Ενωμένων Εργατών. Με την προχώρηση του Σίνακ, οι συσχετισμοί στη Βουλή άλλαξαν σε 10-7 (σε έδρες για τα δύο μεγάλα κόμματα). 

Σε ομιλία του ενώπιον της Γενικής Συνέλευσης των Ηνωμένων Εθνών, τον Οκτώβριο του 1987 ο Σίνακ τάχτηκε υπέρ της πολιτικής ένωσης της Αγίας Λουκίας με άλλα μικρά κράτη της Καραϊβικής. Ο υπουργός ανέφερε ότι η ποιότητα ζωής στην περιοχή θα μπορούσε να βελτιωθεί αν αυτή δεν θα πρέπει πλέον να υποστηρίζει "επτά γενικούς κυβερνήτες, επτά πρωθυπουργούς και 60 υπουργούς για πληθυσμό περίπου 500.000." Επίσης, ο Σίνακ κατηγόρησε τη Γουατεμάλα για απειλή της εδαφικής κυριαρχίας του Μπελίσε.

Τον Αύγουστο του 1989 ο Σίνακ μαζί με άλλους υπουργούς Εξωτερικών μεσολάβησαν για τη διεξαγωγή εκλογών στην Αϊτή το 1990.

Από το 1993 ως το 1997 ήταν πρόεδρος της Γερουσίας.

## Παραπομπές


Κατηγορία:Γενικοί Κυβερνήτες της Αγίας Λουκίας
Φρειδερίκος Χέρμαν Όθων του Χοεντσόλερν-Χέχινγκεν

Ο **Φρειδερίκος-Χέρμαν-Όθων**, γερμ. Friedrich-Hermann-Otto (22 Ιουλίου 1776 - 13 Σεπτεμβρίου 1838) από τον Οίκο των Χοεντσόλερν ήταν πρίγκιπας του Χοεντσόλερν-Χέχινγκεν (1810-1838).

## Βιογραφία
Ήταν ο μόνος γιος του Χέρμαν πρίγκιπα του Χοεντσόλερν-Χέχινγκεν και της Μαξιμιλιανής, κόρης του Καρόλου Α΄ Εμμανουήλ πρίγκιπα του Γκάβρε.

Το 1838 απεβίωσε στο ανάκτορο Λίνντιχ του Χεχινγκεν σε ηλικία 62 ετών. Τον διαδέχθηκε ο μόνος γιος του Κωνσταντίνος.

## Οικογένεια
Νυμφεύτηκε το 1800 τη Λουίζα-Παβλίνα-Μαρία Μπίρον, κόρη του Πέτρου φον Μπίρον δούκα της Κουρλάνδης & Σαμιγαλίας και είχε τέκνο:
* Κωνσταντίνος 1801-1869, πρίγκιπας του Χοεντσόλερν-Χέχινγκεν.



Κατηγορία:Οίκος των Χοεντσόλερν
Βάνια Ραντοβάνοβιτς

Ο **Βάνια Ραντοβάνοβιτς** (μαυροβουνιακά: Вања Радовановић, Vanja Radovanović, γεννηθείς στις 28 Οκτωβρίου 1982) είναι Μαυροβούνιος τραγουδιστής και στιχουργός. Εκπροσώπησε το Μαυροβούνιο στο Διαγωνισμό Τραγουδιού Eurovision 2018 με το τραγούδι "Inje", χωρίς να καταφέρει την πρόκριση στον τελικό.

## Παραπομπές


## Εξωτερικοί σύνδεσμοι
* 

Κατηγορία:Μαυροβούνιοι
Κατηγορία:Τραγουδιστές
Κατηγορία:Στιχουργοί
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2018
Κατηγορία:Συμμετέχοντες στο διαγωνισμό τραγουδιού Eurovision με το Μαυροβούνιο
Σάντρα Μέισον

Η **Σάντρα Μέισον** (*Sandra Mason*, γεννήθηκε στις 17 Ιανουαρίου 1949) είναι πολιτικός από το Μπαρμπάντος, πρώτη Πρόεδρος της Δημοκρατίας από τις 30 Νοεμβρίου 2021 έως τις 30 Νοεμβρίου 2025 και τελευταία Γενική Κυβερνήτρια της χώρας. 

Ασκούμενη δικηγόρος, στη συνέχεια υπηρέτησε ως δικαστής στην Αγία Λουκία της και εφέτης στο Εφετείο του Μπαρμπάντος. Ήταν η πρώτη γυναίκα δικηγόρος στο Μπαρμπάντος. Υπηρέτησε ως πρόεδρος τς επιτροπής στην CARICOM για την αξιολόγηση της περιφερειακής ένταξης και ήταν η πρώτη δικαστικός που διορίστηκε πρεσβευτής στα νησιά και η πρώτη γυναίκα εφέτης. Το 2017 διορίστηκε ως η 8η Γενική Κυβερνήτρια του Μπαρμπάντος, αναλαμβάνοντας καθήκοντα στις 8 Ιανουαρίου 2018. Ταυτόχρονα με τον διορισμό της, η Μέισον τιμήθηκε με τον Μεγαλόσταυρο της Λαίδης του Αγίου Μιχαήλ και Αγίου Γεωργίου και όταν ανέλαβε καθήκοντα, έλαβε τον τίτλο του τάγματος της Λαίδης του Αγίου Ανδρέα (Chancellor and Principal Dame of Saint Andrew)..

## Βιογραφία
Η Σάντρα Προυνέλα Μέισον γεννήθηκε στο Σεντ Φίλιπ του Μπαρμπάντος στις 17 Ιανουαρίου 1949 Το 1968 ξεκίνησε τη διδασκαλία της στο Γυμνάσιο της Πριγκίπισσας Μαργαρίτας και την επόμενη χρονιά άρχισε να εργάζεται ως υπάλληλος στην τράπεζα Barclay's. Εγγράφηκε στο Πανεπιστήμιο Δυτικών Ινδιών (UWI) και απέκτησε μπάτσελορ Νομικών Επιστημών. Φοίτησε στο Πανεπιστήμιο ως το 1973. Το 1975 έγινε δεκτή ως η πρώτη γυναίκα του δικηγορικού συλλόγου της χώρας της.
## Σταδιοδρομία
Η καριέρα της στον δικαστικό κλάδο συνεχίστηκε τη δεκαετία του '70, του '80 και του '90. Το 1992 εγκατέλειψε το οικογενειακό δίκαιο και υπηρέτησε ως πρεσβευτής στη Βενεζουέλα ως το 1994.

Το 2008 ορκίστηκε εφέτης και το 2012 ανέλαβε υπηρεσιακή Γενική Κυβερνήτρια για 4 ημέρες. Η εφημερίδα *Loop News* την ονόμασε ως μία από τις 10 ισχυρότερες γυναίκες του Μπαρμπάντος.

Το 2017 η Μέισον διορίστηκε ως η όγδοη γενική κυβερνήτρια του Μπαρμπάντος, με τη θητεία της να αρχίζει από τις 8 Ιανουαρίου 2018. 

## Πρόεδρος της Δημοκρατίας του Μπαρμπάντος
Το 2020 η Μέισον ανακοίνωσε στη διάρκεια του επίσημου "λόγου του θρόνου" που συνέταξε η κυβέρνηση της πρωθυπουργού Μία Μότλεϊ, ότι το Μπαρμπάντος θα γίνουν δημοκρατία, απομακρύνοντας την Ελισάβετ Β΄ από αρχηγό κράτους. Εξελέγη σε μια έμμεση εκλογή στις 20 Οκτωβρίου 2021 και ήταν η μοναδική υποψήφια. Η Μέισον ορκίστηκε Πρόεδρος της Δημοκρατίας στις 30 Νοεμβρίου 2021.

## Παραπομπές


## Βιβλιογραφία
*
*

Κατηγορία:Γενικοί Κυβερνήτες του Μπαρμπάντος
Κατηγορία:Πρόεδροι του Μπαρμπάντος
Διοργανώσεις Ε.Π.Σ. Ηλείας 1975–76

Για την περίοδο 1975-76, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.

Πρωταθλητής αναδείχθηκε ο '''Πανηλειακός''' ο οποίος προκρίθηκε στο Πρωτάθλημα πρωταθλητριών Ε.Π.Σ. για την άνοδο στη Β εθνική κατηγορία, εξασφαλίζοντας την άνοδο.

## Πρωτάθλημα

Η περίοδος 1975-76 ήταν η 7η σεζόν των πρωταθλημάτων της Ε.Π.Σ. Ηλείας.

Η δομή του πρωταθλήματος είναι η εξής:
* Α κατηγορία
* Β κατηγορία
* Γ κατηγορία

### Α Κατηγορία
Στην Α κατηγορία πήραν μέρος 10 ομάδες. Εννέα από την Ηλεία και μια από τη Ζάκυνθο.

### Β κατηγορία
Στη Β κατηγορία μετείχαν 10 ομάδες.

ο Μυρσιναϊκός δεν κατήλθε στο πρωτάθλημα, ενώ ο Λευκός Αστέρας μετά από ένα διάστημα αποσύρθηκε.

### Γ κατηγορία
Στην Γ κατηγορία μετείχαν 6 ομάδες.

## Κύπελλο Ηλείας
### Τελικός

## Εξωτερικοί σύνδεσμοι
*https://web.archive.org/web/20180220215050/http://clockworkpaniliakos.blogspot.gr/
*https://web.archive.org/web/20180303230706/http://www.patrisnews.com/patris-sports/

Κατηγορία:Ε.Π.Σ. Ηλείας
Κατηγορία:Εγχώρια ποδοσφαιρικά πρωταθλήματα 1975-1976
Κατηγορία:Εγχώρια ποδοσφαιρικά κύπελλα 1975-1976
Λεόνα Μάρλιν-Ρομέο

Η **Λεόνα Μάρλιν-Ρομέο** (Leona Marlin-Romeo, 3 Ιουλίου 1973-) είναι πολιτικός από τον Άγιο Μαρτίνο και πρωθυπουργός από τον Ιανουάριο του 2018 ως τις 10 Οκτωβρίου 2019. Επιλέχθηκε για πρωθυπουργός έπειτα από την συμφωνία για κυβέρνηση συνεργασίας ανάμεσα στο Ενωμένο Λαϊκό Κόμμα, το Δημοκρατικό Κόμμα και το ανεξάρτητο μέλος του κοινοβουλίου Σανέλ Μπράουνμπιλ  (Chanel Brownbill). Προηγουμένως υπηρέτησε ως μέλος του Κοινοβουλίου του Αγίου Μαρτίνου από το 2014 ως το 2016.

Ορκίστηκε μαζί με τα μέλη της κυβέρνησής της στις 15 Ιανουαρίου 2018.

## Πρώτα χρόνια
Η Λεόνα Μάρλιν-Ρομέο γεννήθηκε στις 3 Ιουλίου 1973 στον Άγιο Μαρτίνο, παιδί του Μάριους Ρομέο και της Μέριλιν Τόμας. Παρακολούθησε το Κέντρο Αγωγής Μεθοδιστών στον Άγιο Μαρτίνο και μετά τη βραχύβια φοίτησή της στην Ακαδημία του Αγίου Μαρτίνου, μεταγράφηκε στην Ακαδημία Όουκ Χιλ, της Βιρτζίνια. Το 1995 αποφοίτησε από το Πανεπιστήμιο Αντέλφι με πτυχίο μπάτσελορ στις Πολιτικές Επιστήμες και συνέχισε τις  σπουδές της στο Πανεπιστήμιο του Άμστερνταμ αποκτώντας Μάστερ στις Διεθνείς Σχέσεις. Το 2005 επέστρεψε στον Άγιο Μαρτίνο και άρχισε να εργάζεται ως επικεφαλής του Τμήματος Πολιτικής Απογραφής .

## Προσωπική ζωή
Είναι παντρεμένη με τον Ρίτσαρντ Μάρλιν από το 1997 και έχουν δύο παιδιά.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί του Αγίου Μαρτίνου Ολλανδίας
Κατηγορία:Γυναίκες Πρωθυπουργοί
Κύπελλο Ελλάδας καλαθοσφαίρισης ανδρών 2018-2019

Το **Κύπελλο Ελλάδας Καλαθοσφαίρισης ανδρών της σεζόν 2018-2019** ήταν το 44ο κατά σειρά. Νικητής αναδείχθηκε ο Παναθηναϊκός επικρατώντας στον τελικό που διεξήχθη στο Κλειστό Ηρακλείου του ΠΑΟΚ με **73-79**. 

## Μορφή διοργάνωσης
Από την περίοδο 2018–19 υπάρχει μια καινοτομία, που έγκειται στο γεγονός ότι στην προημιτελική φάση της διοργάνωσης (στους «8») προκρίνονται αυτόματα οι 6 ομάδες που κατέλαβαν τις 6 πρώτες θέσεις στο πρωτάθλημα της Α1 της προηγούμενης χρονιάς, ενώ για τις δύο θέσεις που απομένουν αγωνίζονται σε διαδοχικούς γύρους οι υπόλοιπες 8 ομάδες της Α1, οι 16 ομάδες της Α2 και οι 32 ομάδες της Β' εθνικής.
 
## Α' Φάση

## Φάση των νοκ αουτ

Ο ημιτελικός αγώνας ανάμεσα σε Παναθηναϊκό και Ολυμπιακό, δεν ολοκληρώθηκε, καθώς η ομάδα του Ολυμπιακού, αποχώρησε από τον αγώνα στο ημίχρονο, ενώ το σκορ ήταν 40-25, υπέρ του Παναθηναϊκού. Έτσι, ο Ολυμπιακός μηδενίστηκε και ο Παναθηναϊκός προκρίθηκε στον τελικό.

## Παραπομπές


## Εξωτερικοί σύνδεσμοι
* «Κύπελλο Ελλάδος Ανδρών 2018-2019» , αποτελέσματα στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Ειδική Προκήρυξη Κυπέλλου Ελλάδος Ανδρών 2018-2019», έγγραφο στον επίσημο ιστότοπο της Ελληνικής Ομοσπονδίας Καλαθοσφαίρισης. 



2019
Κυπελλο Ελλαδος Ανδρων
Κυπελλο Ελλαδος Ανδρων
Κοινωνία των Γαέλων

Η **Κοινωνία των [[Γαέλοι | Γαέλων]]**,(ˈkʊmˠənˠ nˠə ˈŋeːl̪ˠ) ("Society of the Gaels") ή **Cumann na nGaedhael** ήταν ένα πολιτικό κόμμα στο Ιρλανδικό Ελεύθερο Κράτος, το οποίο συγκρότησε την κυβέρνηση από το 1923 έως το 1932. Το 1933 συγχωνεύθηκε με άλλα μικρότερα πολιτικά κόμματα (Εθνικό Κέντρο, Εθνική Φρουρά (Ιρλανδία) για να σχηματίσει το κόμμα Φίνε Γκελ.

## Προέλευση
Το 1922 η Κυβέρνηση του Ιρλανδικού Ελεύθερου Κράτους έχασε την υποστήριξη του πολιτικού κόμματος, Σιν Φέιν, η ανάγκη δημιουργίας ενός κόμματος που να υποστηρίζει την κυβέρνηση ήταν άμεση. Το Cumann na nGaedheal ήταν η εθνικιστική πτέρυγα του Σιν Φέιν που σχηματίστηκε το 1900. Ως πολιτικό κόμμα το Cumann na nGaedheal εμφανίστηκε στις 27 Απριλίου 1923, όταν, όσοι ήταν υπέρ της συνθήκης αναγνώρισαν την ανάγκη για ένα κόμμα που έπρεπε να κερδίσει τις εκλογές.

Το 1922 η ηγεσία του Σιν Φέιν που ήταν φιλικά προσκείμενη στην Αγγλοϊρλανδική συνθήκη περιλάμβανε τον Άρθουρ Γκρίφιθ, τον Mάικλ Κόλινς και τον W. Τ. Cosgrave. Ο Cosgrave και ο Γκρίφιθ ήταν προεξέχοντες στο Σιν Φέιν από τη δεκαετία του 1900, ενώ ο Κόλινς ανέβηκε γρήγορα στις τάξεις του μετά την Εξέγερση του Πάσχα. Ο Γκρίφιθ και ο Κόλινς πέθαναν τον Αύγουστο του 1922, την πρώτη περίοδο του Ιρλανδικού εμφυλίου, αφήνοντας τον Cosgrave να ηγηθεί της Προσωρινής Κυβέρνησης κατά της Συνθήκης ενόψει της επίσημης ίδρυσης του Ιρλανδικού Ελεύθερου Κράτους. Ο Cosgrave είχε επίσης αγωνιστεί στην Εξέγερση του Πάσχα και είχε διακριθεί στην κυβέρνηση της Ιρλανδικής Δημοκρατίας. 

## Θέσπιση κράτους και ανασυγκρότηση
Η πρώτη εκλογή του κόμματος ήταν οι γενικές εκλογές του 1923, όπου κέρδισε 63 έδρες (από τις 153), με 39% των ψήφων. Μέχρι το 1932, το Cumann na nGaedheal σχηματίσε την κυβέρνηση του Ιρλανδικού Ελεύθερου Κράτους, με τον Cosgrave ως Πρόεδρο του Εκτελεστικού Συμβουλίου του Ιρλανδικού Ελεύθερου Κράτους.

Στην κυβέρνηση, το κόμμα καθιέρωσε τους θεσμούς πάνω στους οποίους εξακολουθεί να λειτουργεί το σημερινό Ιρλανδικό κράτος. Επίσης, αποκατέστησε το νόμο και την τάξη μέσω μιας σειράς πράξεων δημόσιας ασφάλειας σε μια χώρα που είχε διαχωριστεί από πολέμους και ανταγωνιστικές ιδεολογίες. Ο υπουργός Εσωτερικών του κόμματος, Κέβιν ο Χίγγινς, δημιούργησε την αστυνομική δύναμη Garda Síochána.

## Πηγές


Κατηγορία:Ιρλανδικά πολιτικά κόμματα
Κατηγορία:Εθνικιστικά κόμματα
Ιωάννης Χριστόφορος του Χοεντσόλερν-Χάιγκερλοχ

Ο **Ιωάννης-Χριστόφορος** (γερμ. *Johann-Cristoph*, 1586 - 1620) από τον Οίκο των Χοεντσόλερν ήταν κόμης του Χοεντσόλερν-Χάιγκερλοχ (1592-1623).

## Βιογραφία
Ήταν ο πρωτότοκος γιος του Χριστοφόρου κόμη του Χοεντσόλερν-Χάιγκερλοχ και της Αικατερίνης, κόρης του Χριστοφόρου, βαρόνου του Βέλσπερκ.

Το 1620 απεβίωσε στο Χάιγκερλοχ σε ηλικία 34 ετών. Ήταν άτεκνος και τον διαδέχθηκε ο νεότερος αδελφός του Κάρολος.

## Οικογένεια
Νυμφεύτηκε την εξαδέλφη του Μαρία-Ελισάβετ, κόρη του Καρόλου Β΄, κόμη του Χοεντσόλερν-Ζιγκμαρίνγκεν· δεν απέκτησαν τέκνα.

## Παραπομπές


## Πηγές
* Gustav Schilling: Geschichte des Hauses Hohenzollern, in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen, F. Fleischer, 1843, p. 311 ff

Κατηγορία:Οίκος των Χοεντσόλερν
Χριστόφορος του Χοεντσόλερν-Χάιγκερλοχ

Ο **Χριστόφορος**, γερμ. Christoph (20 Μαρτίου 1552 - 21 Απριλίου 1592) από τον Οίκο των Χοεντσόλερν ήταν κόμης του Χοεντσόλερν-Χάιγκερλοχ (1576-1592).

## Βιογραφία
Ήταν ο τρίτος γιος του Καρόλου Α΄ κόμη του Χοεντσόλερν και της Άννας, κόρης του Ερνέστου μαργράβου του Μπάντεν-Ντούρλαχ.

Το 1592 απεβίωσε στο Χάιγκερλοχ σε ηλικία 40 ετών. Τον διαδέχθηκαν οι δύο γιοί του, πρώτα ο Ιωάννης-Χριστόφορος και μετά ο Κάρολος.

## Οικογένεια
Νυμφεύτηκε το 1577 την Αικατερίνη, κόρη του Χριστοφόρου βαρόνου του Βέλσπερκ και είχε τέκνα:
* Ιωάννης-Χριστόφορος 1586-1620, κόμης του Χοεντσόλερν-Χάιγκερλοχ.
* Κάρολος 1588-1634, κόμης του Χοεντσόλερν-Χάιγκερλοχ.
* Γκβέντολυν-Μαρία-Σαλώμη 1578-1647, μοναχή στο αββαείο Ίντσιγκκοφεν.
* Άννα-Δωροθέα απεβ. 1647, βοηθός ηγουμένη του αββαείου του Ίντσιγκκοφεν.
* Μαρία-Σιδωνία, μοναχή στο αββαείο του Ζέφλινγκεν.
* Ιακωβαία απεβ. μετά το 1607.

## Πηγές
* Württembergische Jahrbücher für vaterländische Geschichte, Geographie, Statistik und Topographie, Aue, 1837, p. 115 (Online)
* Gustav Schilling: Geschichte des Hauses Hohenzollern, in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen, F. Fleischer, 1843, p. 309 ff
* Fidelis Baur: Geschichte der hohenzollernschen Staaten Hechingen und Sigmaringen, Bucher und Liener, 1834, p. 7 ff
## Παραπομπές


Κατηγορία:Οίκος των Χοεντσόλερν
Κάρολος του Χοεντσόλερν-Χάιγκερλοχ

Ο **Κάρολος**, γερμ. Karl (1588 - 9 Μαρτίου 1634) από τον Οίκο των Χοεντσόλερν ήταν κόμης του Χοεντσόλερν-Χάιγκερλοχ (1623-1634).

## Βιογραφία
Ήταν ο δευτερότοκος γιος του Χριστοφόρου κόμη του Χοεντσόλερν-Χάιγκερλοχ και της Αικατερίνης, κόρης του Χριστοφόρου βαρόνου του Βέλσπερκ.

Το 1634 απεβίωσε στο Ιουμπερλίνγκεν σε ηλικία 46 ετών. Ήταν άτεκνος και το Χαίγκερλοχ περιήλθε στον εξάδελφό του Ιωάννη πρίγκιπα του Χοεντσόλερν-Ζιγκμαρίνγκεν του πρεσβύτερου κλάδου.

## Οικογένεια
Νυμφεύτηκε το 1618 τη Ροζαμούνντε κόμισσα του Όρτενμπουρκ· δεν απέκτησαν απογόνους.

## Πηγές
* Nachrichten über die Königliche Stammburg Hohenzollern: Mit 1 lithogr. Plan u. 8 Holzschnitten, Duncker, 1863, p. 64 ff. (Online)
* Gustav Schilling: Geschichte des Hauses Hohenzollern, in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen, F. Fleischer, 1843, p. 312 ff
## Παραπομπές


Κατηγορία:Οίκος των Χοεντσόλερν
Στρέλτσι

μικρογραφία|250εσ|Φρουροί στρέλτσι
Οι **στρέλτσι** (ρωσικά: Стрельцы, , κυριολεκτικά: *σκοπευτές*) ήταν ρωσική φρουρά που έδρασε από το 16ο έως τις αρχές του 18ου αιώνα, οπλισμένη με πυροβόλα όπλα. Αυτό το τακτικό τμήμα ενίσχυε τη στρατιωτική πολιτοφυλακή (поместное войско) που κινητοποιούνταν κατά τη διάρκεια του πολέμου.

## Δείτε επίσης
*Ρωσική φρουρά

## Παραπομπές


## Επιπλέον ανάγνωση
*

Κατηγορία:Ρωσική Αυτοκρατορία
Ούλεμιστε (λίμνη)

Η λίμνη **Ούλεμιστε** () είναι λίμνη της Εσθονίας, η οποία περιβάλλει την πρωτεύουσά της Τάλιν. Η Ούλεμιστε είναι η κύρια πηγή υδροδότησης του Τάλιν. Το αεροδρόμιο του Τάλιν βρίσκεται στην ανατολική ακτή της λίμνης ενώ στη βόρεια ακτή της υπάρχει μονάδα επεξεργασίας νερού της AS Tallinna Vesi, της κύριας εταιρείας ύδρευσης του Τάλιν, της οποίας το 90% του πόσιμου νερού προέρχεται από τη λίμνη. Στις 18 Μαρτίου του 2010 ένα αεροσκάφος DHL Antonov An-26 πραγματοποίησε επείγουσα προσγείωση στην παγωμένη λίμνη Ούλεμιστε. Περίπου ένας τόνος καυσίμου διέρρευσε από αυτό στη λίμνη και δύο μέλη του πληρώματος τραυματίστηκαν. Τελικώς κατορθώθηκε να καθαριστεί όλη η ρύπανση.

## Παραπομπές


## Εξωτερικοί σύνδεσμοι
* 

Κατηγορία:Λίμνες της Εσθονίας
Ναύσταθμος Μπαρτίν

Ο **Ναύσταθμος Μπαρτίν** (τουρκικά: Bartın Deniz Üssü) είναι βάση υποβρυχίων του τουρκικού ναυτικού στη νότια ακτή της Μαύρης Θάλασσας στην επαρχία Μπαρτίν στα βόρεια της Τουρκίας. Η βάση υπάγεται στην τουρκική διοίκηση της Βόρειας Θάλασσας. Βρίσκεται 9,8 χλμ. στα βορειοδυτικά του Μπαρτίν. Το στέγαστρο υποβρυχίων, δίπλα στο λιμάνι του Μπαρτίν, χτίστηκε από το 1960 έως το 1965 από την τουρκική κατασκευαστική εταιρεία STFA για να δώσει υπόγειο καταφύγιο στα υποβρύχια του Τουρκικού Ναυτικού. 

## Δείτε Επίσης
* Κατάλογος Στρατιωτικών Βάσεων της Τουρκίας

## Αναφορές


Μπαρτίν
Κατηγορία:Επαρχία Μπαρτίν
Ρωσική φρουρά

Η **ρωσική φρουρά** (ρωσικά: Русская гвардия) ή **ρωσική αυτοκρατορική φρουρά** (ρωσικά: Российская императорская гвардия), επίσημα γνωστή ως **σωματοφυλακή** (ρωσικά: Лейб-гвардия), ήταν στρατιωτικές μονάδες που υπηρετούσαν ως προσωπική φρουρά του αυτοκράτορα της Ρωσίας. Ο Μέγας Πέτρος ίδρυσε τις πρώτες μονάδες που ακολούθησαν την προυσιανή πρακτική στη δεκαετία του 1690, για να αντικαταστήσουν τους πολιτικά αναξιόπιστους Στρέλτσι. Η ρωσική φρουρά αυξήθηκε στη συνέχεια σε μέγεθος και ποικιλομορφία για να γίνει ένα επίλεκτο σώμα όλων των κλάδων στο εσωτερικό του αυτοκρατορικού στρατού εν αντιθέσει με τα οικία στρατεύματα με άμεση παρουσία στον Τσάρο. Πολλοί σύνδεσμοι όμως διατηρήθηκαν με την αυτοκρατορική οικογένεια και το μεγαλύτερο μέρος των συνταγμάτων της ρωσικής φρουράς στάθμευαν μέσα και γύρω από την Αγία Πετρούπολη σε καιρό ειρήνης.

Στις αρχές του 20ού αιώνα, η ρωσική αυτοκρατορική φρουρά αποτελούνταν από 13 συντάγματα πεζικού, 4 συντάγματα τυφεκιοφόρων και 14 συντάγματα ιππικού, πυροβολικό, μηχανικό και μεταφορές. Κατά τη διάρκεια της επίθεσης Μπρουσιλόφ οι μονάδες της 1ης και 2ης φρουράς εντάχθηκαν στο στράτευμα και από το Σεπτέμβριο του 1916 ήταν γνωστές ως «Ειδικός Στρατός». Το Φεβρουάριο-Μάρτιο του 1917 οι άμυνες των εφεδρικών ταγμάτων της αυτοκρατορικής φρουράς που έδρευαν στην Πετρούπολη ήταν ένας σημαντικός παράγοντας στην ανατροπή της τσαρικής κυβέρνησης. Οι μονάδες υπηρεσίας της φρουράς στο μέτωπο αποσυντέθηκαν μαζί με το υπόλοιπο του αυτοκρατορικού στρατού μέχρι να αντικατασταθεί επισήμως από το νέο Κόκκινο Στρατό στις 28 Ιανουαρίου 1918.

## Ιστορία
Οι πρώτες μονάδες που σχηματίστηκαν ήταν το Σύνταγμα Πρεομπραζένσκι και το Σύνταγμα Σεμιονόφσκι από τον Μέγα Πέτρο. Δημιούργησε τα δύο συντάγματα στο πλαίσιο της προσπάθειας δημιουργίας επαγγελματικού στρατού στη Ρωσία, μετά την καταστροφική ήττα στη μάχη της Νάρβα κατά της σουηδικής αυτοκρατορίας κατά τις πρώτες φάσεις του Μεγάλου Βόρειου Πολέμου. Ένας άλλος παράγοντας επιρροής για τη συγκρότηση της φρουράς ήταν το γεγονός ότι οι Στρέλτσι είχαν χάσει την εμπιστοσύνη του Πέτρου ως αποτέλεσμα μιας σειράς εξεγέρσεων, οι οποίες έλαβαν χώρα κατά τη διάρκεια της παιδικής του ηλικίας, γεγονός που τον τραυμάτισε, όπως και μιας άλλης που έλαβε χώρα κατά τη διάρκεια της βασιλείας του.

## Παραπομπές


## Εξωτερικοί σύνδεσμοι
*Russian Imperial Guard During the Napoleonic Wars

Κατηγορία:Ρωσική Αυτοκρατορία
Πρωτάθλημα Γυναικών WWE Raw

[μικρογραφία|Η [Σάρλοτ Φλερ με τη ζώνη πρωταθλήτριας το Σεπτέμβριο του 2016.]]
Το **Πρωτάθλημα Γυναικών WWE Raw** (αγγλικά: *WWE Women's Championship*) είναι τίτλος επαγγελματικής πάλης γυναικών που δημιουργήθηκε από το αμερικάνικη εταιρεία επαγγελματικής πάλης, WWE στο Raw. Είναι ένας από τους δύο τίτλους γυναικών στο κύριο ρόστερ του WWE, μαζί με το Πρωτάθλημα Γυναικών SmackDown στη φίρμα SmackDown.

Ο τίτλος παρουσιάστηκε ως το Πρωτάθλημα Γυναικών WWE στις 3 Απριλίου 2016 στη WrestleMania 32 και έχει τη δική του ιστορία, ξεχωριστή από το αρχικό Γυναικείο Πρωτάθλημα WWE. Η Σάρλοτ Φλερ, τότε γνωστή απλώς ως Σάρλοτ, ήταν η πρώτη παλαίστρια που κατέκτησε το τίτλο. Ως αποτέλεσμα του διαχωρισμού του ρόστερ το 2016, το Πρωτάθλημα Γυναικών έγινε αποκλειστικό πρωτάθλημα της φίρμας Raw, αποκτώντας την ονομασία «Πρωτάθλημα Γυναικών Raw» και το SmackDown δημιούργησε το «Πρωτάθλημα Γυναικών SmackDown» ως τον αντίπαλο τίτλο του Raw. Το Πρωτάθλημα Γυναικών WWE Raw είναι το μόνο πρωτάθλημα που έχει διεκδικηθεί σε ένα επικεφαλής αγώνα μιας διοργάνωσης πληρωμής ανά προβολή, η οποία ήταν το Hell in a Cell 2016.

## Ιστορία του τίτλου
### Θητείες
Μέχρι τις   , συνολικά υπήρξαν 17 θητείες μεταξύ 8 πρωταθλητριών. Η Σάρλοτ Φλερ, τότε γνωστή ως Σάρλοτ ήταν η πρώτη πρωταθλήτρια. Η Σασα Μπανκς κατέχει το ρεκόρ των 5 θητειων ως πρωταθλήτρια. Η δεύτερη θητεία της Μπεκι Λιντς είναι η μακροβιότερη (371 ημέρες) και έχει τη μακροβιότερη θητεία συνολικά με 371 ημέρες. Η τέταρτη θητεία της Σάσα Μπανκς είναι η συντομότερη (8 ημέρες - το WWE τις αναγνωρίζει ως 9). Η Ασκα είναι η γηραιότερη πρωταθλήτρια, κερδίζοντας το τίτλο στα 38 της χρόνια, ενώ η Μπανκς είναι η νεότερη, κερδίζοντας το τίτλο στα 24 της χρόνια.

## Παραπομπές


## Πηγές
*independent.co.uk

## Εξωτερικοί σύνδεσμοι
* http://www.wwe.com/classics/titlehistory/raw-womens-championship

Κατηγορία:WWE Raw
Ιωάννης του Χοεντσόλερν-Ζίγκμαρινγκεν

Ο **Ιωάννης** (γερμ. *Johann*, 17 Αυγούστου 1578 - 22 Μαρτίου 1638) από τον Οίκο του Χοεντσόλερν-Ζίγκμαρινγκεν ήταν κόμης (1606-38), που μετά αναβαθμίστηκε σε πρίγκιπα (1634-38) του Χοεντσόλερν-Ζίγκμαρινγκεν.

## Βιογραφία
Ήταν ο πρωτότοκος γιος του Καρόλου Β΄, κόμη του Χοεντσόλερν-Ζίγκμαρινγκεν και της Ευφροσύνης, κόρης του Φρειδερίκου Ε΄, κόμη του Έτινγκεν-Βάλερσταϊν. Το 1638 απεβίωσε στο Μόναχο σε ηλικία 60 ετών και τον διαδέχθηκε ο μοναδικός γιος του, Μάινραντ Α΄.

## Οικογένεια
Νυμφεύθηκε το 1602 την εξαδέλφη του, Ιωάννα των Χοεντσόλερν, κόρη του Άιτελ Φρειδερίκου Δ΄, κόμη του Χοεντσόλερν και είχε τέκνα:
* Μάινραντ Α΄ 1605-1681, πρίγκιπας του Χοεντσόλερν-Ζίγκμαρινγκεν.
* Μαρία 1606-1674, παντρεύτηκε σε πρώτο γάμο τον Παύλο Ανδρέα, κόμη του Βόλκενσταϊν και σε δεύτερο γάμο τον Ροδόλφο Γεώργιο, βαρόνο του Χάσλανγκ.
* Σίβυλλα Ευφροσύνη 1607-1636, παντρεύτηκε σε πρώτο γάμο τον Γεώργιο Γουλιέλμο, κόμη του Χέλφενσταϊν και βαρόνο του Γκούντελφινγκεν και σε δεύτερο γάμο τον Ερνέστο Μπένο, κόμη του Βάρτενμπεργκ.

## Πηγές
* Gustav Schilling: Geschichte des Hauses Hohenzollern in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen, Fleischer, Leipzig, 1843, p. 266 ff, Online
* E. G. Johler: Geschichte, Land- und Ortskunde der souverainen teutschen Fürstenthümer Hohenzollern Hechingen und Sigmaringen, Stettin'sche Buchhandlung, Ulm, 1824, p. 65 ff, Online

## Παραπομπές


Κατηγορία:Οίκος του Χοεντσόλερν-Ζίγκμαρινγκεν
Κάρολος Β΄ του Χοεντσόλερν-Ζίγκμαρινγκεν

Ο **Κάρολος Β΄** (γερμ. *Karl ΙΙ*, 1547 - 8 Απριλίου 1606) από τον Οίκο του Χοεντσόλερν-Ζίγκμαρινγκεν ήταν κόμης του Χοεντσόλερν-Ζίγκμαρινγκεν.

## Βιογραφία
Ήταν ο δευτερότοκος γιος του Καρόλου Α΄, κόμη του Χοεντσόλερν και της Άννας, κόρης του Ερνέστου, μαργράβου του Μπάντεν-Ντούρλαχ.

Το 1606 απεβίωσε σε ηλικία 59 ετών και τον διαδέχθηκε ο πρωτότοκος γιος του Άιτελ Φρειδερίκος.

## Οικογένεια
Νυμφεύτηκε σε πρώτο γάμο το 1569 την Ευφροσύνη, κόρη του Φρειδερίκου Ε΄, κόμη του Έτινγκεν-Βάλερσταϊν και είχε τέκνα:
* Φερδινάνδος 1571-1571, απεβίωσε σε ηλικία δύο μηνών.
* Άννα Μαρία 1573-1598, παντρεύτηκε τον Μάρκους Φούγκερ, κύριο του Κίρχμπεργκ-Βάισενχορν.
* Μαρία Μαγδαληνή 1574-1582.
* Βαρβάρα Μαρία 1575-1577.
* Μαρία Ιακώβη 1577-1650, παντρεύτηκε τον Ερρίκο του Βάλντμπουργκ-Βόλφεγκ.
* Ιωάννης 1578-1638, πρίγκιπας του Χοεντσόλερν-Ζίγκμαρινγκεν.
* Κάρολος 1579-1585.
* Ευφροσύνη 1580-1582.
* Άιτελ Φρειδερίκος 1582-1625, πρίγκιπας-επίσκοπος του Οσναμπρύκ και καρδινάλιος-ιερέας.
* Μαρία Μαξιμιλιανή 1583-1649, παντρεύτηκε σε πρώτο γάμο τον Ιωακείμ Ούλριχ, κύριο του Νόιχαους και σε δεύτερο γάμο τον Αδάμ Β΄ του Στέρνμπεργκ.
* Ερνέστος Γεώργιος 1585-1625, νυμφεύτηκε τη Μαρία Ιακώβη του Ράιτεναου.
* Μαρία Ελεονόρα 1586-1668, παντρεύτηκε τον Γιόχαν Φούγκερ κόμη του Κίρχμπεργκ-Βάισενχορν.
* Μαρία Σαβίνα 1587-1590.
* Ιάκωβος Φρειδερίκος 1589-1589, απεβίωσε 16 ημερών.
* Μαρία 1590-1590, απεβίωσε αυθημερόν.

Το 1590 απεβίωσε η Ευφροσύνη και ο Κάρολος Β΄ τέλεσε το 1591 δεύτερο γάμο με την Ελισάβετ, κόρη του Φλόρις, κυρίου του Πάλαντ & κόμη του Κύλενμπορχ και είχε τέκνα:
* Μαρία Ελισάβετ 1592-1659, παντρεύτηκε σε πρώτο γάμο τον Ιωάννη Χριστόφορο, κόμη του Χοεντσόλερν-Χάιγκερλοχ και σε δεύτερο γάμο τον Κάρολο Λουδοβίκο Ερνέστο, κόμη του Ζουλτς & λαντγράβο του Κλέτταου.
* Γεώργιος Φρειδερίκος 1593-1593, απεβίωσε σε ηλικία ενός μήνα.
* Μαρία Σαλώμη 1595-1595, απεβίωσε σε ηλικία εννέα μηνών.
* Μαρία-Ιουλιανή 1596-1669.
* Φίλιππος Ευσέβιος 1597-1601.
* Χριστιανός 1598-1598, απεβίωσε αυθημερόν.
* Μαρία Κλεόπη 1599-1685, παντρεύτηκε πρώτα τον Ιωάννη Ιάκωβο, κόμη του Μπρόνκχορστ & Άνχολτ και μετά τον Φίλιππο Κάρολο, κόμη του Άρενμπεργκ.
* Μαρία Χριστιανή 1600-1634.
* Μαρία Αικατερίνη 1601-1602.
* Μαρία Αμαλία 1603-1603.

## Πηγές
* Otto Hintze: Die Hohenzollern und ihr Werk 1415-1915. Verlag A. Steiger, Solingen 1982.
* Gustav Schilling: Geschichte des Hauses Hohenzollern in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen. Fleischer, Leipzig 1843, p. 263 [retrieved 6 April 2015].
* Günter Schmitt: Sigmaringen. In: Günter Schmitt: Burgenführer Schwäbische Alb. Band 3: Donautal. Wandern und entdecken zwischen Sigmaringen und Tuttlingen. Biberacher Verlagsdruckerei, Biberach 1990, pp. 41–62.
* Eduard Vehse: Geschichte der deutschen Höfe seit der Reformation. Band 40 = Abteilung 6: Geschichte der kleinen deutschen Höfe. Band 6. Hoffmann und Campe, Hamburg 1856, p. 80 [retrieved 6 April 2015].

## Παραπομπές


Κατηγορία:Οίκος του Χοεντσόλερν-Ζίγκμαρινγκεν
Μάινραντ Β΄ του Χοεντσόλερν-Ζίγκμαρινγκεν

Ο **Μάινραντ Β΄** (γερμ. *Meinrad II*, 1 Νοεμβρίου 1673 - 20 Οκτωβρίου 1715) από τον Οίκο του Χοεντσόλερν-Ζίγκμαρνγκεν ήταν πρίγκιπας του Χοεντσόλερν-Ζίγκμαρινγκεν (1689-1715) και κόμης του Χοεντσόλερν-Χάιγκερλοχ (1702-1715).

## Βιογραφία
Ήταν ο πρωτότοκος γιος του Μαξιμιλιανού Α΄, πρίγκιπα του Χοεντσόλερν-Ζίγκμαρινγκεν και της Μαρίας Κλάρας, κόρης του Αλβέρτου, κόμη του Μπεργκ-σ'Χέερενμπεργκ.

Το 1715 απεβίωσε στο Ζίγκμαρινγκεν σε ηλικία 42 ετών και τον διαδέχθηκε ο πρωτότοκος γιος του Ιωάννης Φραγκίσκος Ερνέστος.

## Οικογένεια
Νυμφεύτηκε to 1700 την Ιωάννα Αικατερίνη, κόρη του Ιωάννη Αντωνίου Α΄, κόμη του Μόντφορτ-Τέτνανγκ και είχε τέκνα:
* Ιωσήφ Φρειδερίκος Ερνέστος 1702-1769, πρίγκιπας του Χοεντσόλερν-Ζίγκμαρινγκεν
* Άννα Μαρία 1707-1783
* Φραγκίσκος Γουλιέλμος 1704-1737, κόμης του Χοεντσόλερν-Μπεργκ, νυμφεύτηκε τη Μαρία Αικατερίνη, κόμισσα του Βάλντμπουργκ-Τσάιλ-Τράουχμπουργκ. Κόρη του ήταν η:
** Ιωάννα Ιωσηφίνα Αντωνία 1727-1787, παντρεύτηκε τον εξάδελφό της Κάρολο Φρειδερίκο, πρίγκιπα του Χοεντσόλερν-Ζίγκμαρινγκεν
* Κάρολος Βόλφγκανγκ 1708-1709.

## Πηγές
* Gustav Schilling: Geschichte des Hauses Hohenzollern in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen. Fleischer, Leipzig, 1843, p. 279, Online
* Günter Schmitt: Sigmaringen, in: Günter Schmitt: Burgenführer Schwäbische Alb, vol. 3: Donautal. Wandern und entdecken zwischen Sigmaringen und Tuttlingen, Biberacher Verlagsdruckerei, Biberach, 1990, ISBN 3-924489-50-5, p. 41-62



Κατηγορία:Οίκος του Χοεντσόλερν-Ζίγκμαρινγκεν
Μάινραντ Α΄ του Χοεντσόλερν-Ζίγκμαρινγκεν

Ο **Μάινραντ Α΄** (γερμ. *Meinrad I*, 1605 - 30 Ιανουαρίου 1681) από τον Οίκο του Χοεντσόλερν-Ζίγκμαρινγκεν ήταν πρίγκιπας του Χοεντσόλερν-Ζίγκμαρινγκεν (1638-1681) και κόμης του Χοεντσόλερν-Χάιγκερλοχ (1638-1681).

## Βιογραφία
Ήταν ο μόνος γιος του Ιωάννη, πρίγκιπα του Χοεντσόλερν-Ζίγκμαρινγκεν και της Ιωάννας των Χοεντσόλερν, κόρης του Άιτελ Φρειδερίκου Δ΄ κόμη του Χοεντσόλερν-Χέχινγκεν.

Το 1681 απεβίωσε στο Ζίγκμαρινγκεν σε ηλικία 76 ετών και τον διαδέχθηκε ο πρωτότοκος γιος του Μαξιμιλιανός Α΄ 1636-1689, πρίγκιπας του Χοεντσόλερν-Ζίγκμαρινγκεν.

## Οικογένεια
Νυμφεύτηκε το 1635 την Άννα Μαρία, κόρη του Φερδινάνδου, βαρόνου του Τέρινγκ και είχε τέκνα:
* Μαξιμιλιανός Α΄ 1636-1689, πρίγκιπας του Χοεντσόλερν-Ζίγκμαρινγκεν
* Ιωάννης Κάρολος 1637-1637, πέθανε περίπου δύο μηνών
* Μαρία Άννα 1638-1638, πέθανε περίπου πέντε μηνών
* Φερδινάνδος Φραγκίσκος 1639-1662, απεβίωσε 23 ετών σε κυνηγετικό ατύχημα
* Μαρία Ιωάννα 1640-1707, βοηθός ηγουμένη στο αββαείο του Ίντσικκοφεν
* Μάινραντ 1641-1642
* Χριστόφορος 1642-1642, πέθανε αυθημερόν
* Μαρία Μαγδαληνή 1643-1663, απεβίωσε σε ηλικία 20 ετών
* Ιγνάτιος 1643-1643, γεννήθηκε νεκρός
* Μαρία Μηνοδώρα 1644-1664, μοναχή στο αββαείο του Χολτς
* Μαρία Αικατερίνη 1645, πέθανε αυθημερόν
* Μαρία Θηρεσία 1647-1647, πέθανε περίπου τριών μηνών
* Ιωάννης Μάινραντ 1648-1648, πέθανε δύο ημερών
* Μαρία Φραγκίσκη 1649-1712, βοηθός ηγουμένη στο αββαείο Ίντσικκοφεν
* Γιος χωρίς όνομα 1650-1650, γεννήθηκε νεκρός
* Ιωάννης Φέλιξ 1651-1651, πέθανε εννέα ημερών
* Άννα Μαρία 1654-1678, παντρεύτηκε τον Αντώνιο Ευσέβιο κόμη του Κένιγκσεγκ-Άουλενντορφ
* Γιος χωρίς όνομα 1655-1655, γεννήθηκε νεκρός
* Φραγκίσκος Αντώνιος 1657-1702, κόμης του Χοεντσόλερν-Χάιγκερλοχ

## Πηγές
* E. G. Johler: Geschichte, Land- und Ortskunde der souverainen teutschen Fürstenthümer Hohenzollern Hechingen und Sigmaringen, Stettin'sche Buchhandlung, Ulm, 1824, p. 66, Online
* Gustav Schilling: Geschichte des Hauses Hohenzollern in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen, Fleischer, Leipzig, 1843, p. 270 ff, online
* Günter Schmitt: Sigmaringen, in: Günter Schmitt: Burgenführer Schwäbische Alb vol. 3: Donautal. Wandern und entdecken zwischen Sigmaringen und Tuttlingen, Biberacher Verlagsdruckerei, Biberach, 1990, ISBN 3-924489-50-5, p. 41-62

## Παραπομπές


Κατηγορία:Οίκος του Χοεντσόλερν-Ζίγκμαρινγκεν
Μαξιμιλιανός Α΄ του Χοεντσόλερν-Ζίγκμαρινγκεν

Ο **Μαξιμιλιανός Α΄** (γερμ. *Maximilian I*, 20 Ιανουαρίου 1636 - 13 Αυγούστου 1689) από τον Οίκο του Χοεντσόλερν-Ζιγκμαρίνγκεν ήταν πρίγκιπας του Χοεντσόλερν-Ζιγκμαρίνγκεν (1681-1689).

## Βιογραφία
Ήταν ο πρωτότοκος γιος του Μάινραντ Α΄, πρίγκιπα του Χοεντσόλερν-Ζίγκμαρινγκεν και της Άννας Μαρίας, κόρης του Φερδινάνδου βαρόνου του Τέρινγκ.

Το 1689 απεβίωσε στο Ζίγκμαρινγκεν σε ηλικία 53 ετών και τον διαδέχθηκε ο πρωτότοκος γιος του Μάινραντ Β΄.

## Οικογένεια
Νυμφεύτηκε το 1666 τη Μαρία Κλάρα, κόρη του Αλβέρτου, κόμη του Μπεργκ-σ'Χέερενμπεργκ και είχε τέκνα:
* Άννα Μαρία 1666-1668
* Μαρία Μαγδαληνή Κλάρα 1668-1725, μοναχή στη φραγκισκανική μονή του Γκνάντενταλ
* Μαρία Θηρεσία Κλεόπη 1669-1731, μοναχή στο αββαείο του Μπούχαου
* Μάινραντ Β΄ 1673-1715, πρίγκιπας του Χοεντσόλερν-Ζίγκμαρινγκεν
* Φραγκίσκος Αλβέρτος Όσβαλντ 1676-1748, ιερέας (Κανονικάριος) του καθεδρικού της Κολωνίας
* Φραγκίσκος Ερρίκος 1678-1731, ιερέας (Κανονικάριος) των καθεδρικών της Κολωνίας και του Αννόβερου
* Κάρολος Αντώνιος 1679-1684
* Αντώνιος Σιδώνιος 1681-1719, νυμφεύτηκε τη Μαρία Γιοζέφα, κόμισσα του Φέρντενμπεργκ και Νάμιστ
* Ιωάννης Φραγκίσκος Αντώνιος 1683-1733, νυμφεύτηκε πρώτα τη Μαρία Βαρβάρα Έφερχαρντ του Λίχτενχααγκ και μετά τη Μαρία Αντωνία του Φράουνμπεργκ
* Μαξιμιλιανός Φρόμπεν Μαρία 1685-1734, μοναχός
* Κάρολος 1687-1689
* Φρειδερίκη Χριστιανή Μαρία 1688-1745, παντρεύτηκε το 1718 τον Σεβαστιανό, κόμη του Μόντφορτ-Τέτνανγκ

## Πηγές
* Otto Hintze (1982), Die Hohenzollern und ihr Werk 1415-1915., Solingen: Verlag A. Steiger, ISBN 3921564182 (γερμ.)
* Gustav Schilling: Geschichte des Hauses Hohenzollern in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen, Fleischer, Leipzig, 1843, p. 247 ff, Online
* Günter Schmitt: Sigmaringen, in: Günter Schmitt: Burgenführer Schwäbische Alb, vol. 3: Donautal. Wandern und entdecken zwischen Sigmaringen und Tuttlingen, Biberacher Verlagsdruckerei, Biberach, 1990, ISBN 3-924489-50-5, p. 41–62.

## Παραπομπές


Κατηγορία:Οίκος του Χοεντσόλερν-Ζίγκμαρινγκεν
Ιωσήφ Φρειδερίκος Ερνέστος του Χοεντσόλερν-Ζίγκμαρινγκεν

Ο **Ιωσήφ Φρειδερίκος Ερνέστος** (γερμ. *Joseph Friedrich Ernst*, 24 Μαΐου 1702 - 8 Δεκεμβρίου 1769) από τον Οίκο του Χοεντσόλερν-Ζίγκμαρινγκεν ήταν πρίγκιπας του Χοεντσόλερν-Ζίγκμαρινγκεν (1715-69) και κόμης του Χοεντσόλερν-Χάιγκερλοχ (1767-69).

## Βιογραφία
Ήταν ο πρωτότοκος γιος του Μάινραντ Β΄, πρίγκιπα του Χοεντσόλερν-Ζίγκμαρινγκεν και της Ιωάννας Αικατερίνης, κόρης του Ιωάννη Αντωνίου, κόμη του Μόντφορτ-Τέτνανγκ.

Το 1769 απεβίωσε στο κάστρο Χάαγκ του Χάιγκερλοχ σε ηλικία 67 ετών και τον διαδέχθηκε ο πρωτότοκος γιος του Κάρολος Φρειδερίκος.

## Οικογένεια
Νυμφεύθηκε σε πρώτο γάμο το 1722 τη Μαρία Φραγκίσκη Λουίζα, κόρη του Φραγκίσκου Αλβέρτου, πρίγκιπα του Έτινγκεν-Σπίλμπεργκ και είχε τέκνα:
* Κάρολος Φρειδερίκος 1724-1785, πρίγκιπας του Χοεντσόλερν-Ζίγκμαρινγκεν
* Μαρία Ιωάννα 1726-1793, μοναχή στο Μπούχαου
* Μαρία Αμαλία Φραγκίσκη 1729-1730
* Μάινραντ Φερδινάνδος Ιωσήφ 1732-1733
* Μαρία Άννα Θηρεσία 1736-1736, απεβίωσε αυθημερόν
* Γιος 1737-1737, απεβίωσε αυθημερόν

Το 1737 απεβίωσε η Μαρία Φραγκίσκη Λουίζα και το 1738 ο Ιωσήφ Φρειδερίκος Ερνέστος έκανε δεύτερο γάμο με τη Μαρία Ιουδήθ Αικατερίνη Φιλιππίνα, κόρη του Φραγκίσκου Αντωνίου, κόμη του Κλόζεν και βαρόνου του Άρνστορφ και κανένα τέκνο τους δεν ξεπέρασε τη βρεφική ηλικία:
* Κάρολος Αλβέρτος 1741-1741, απεβίωσε δύο μηνών
* Μαρία Αμαλία 1742-1742, απεβίωσε τριών μηνών
* Μαρία Θηρεσία 1743-1743, απεβίωσε τεσσάρων μηνών

Το 1743 απεβίωσε η Μαρία Ιουδήθ Αικατερίνη Φιλιππίνα και το 1743 ο Ιωσήφ Φρειδερίκος Ερνέστος έκανε τρίτο γάμο με τη Μαρία Θηρεσία, κόρη του Φραγκίσκου Χριστόφορου, κόμη του Βάλντμπουργκ· δεν απέκτησαν τέκνα.

## Πηγές
* Günter Schmitt: Sigmaringen, in: Günter Schmitt: Burgenführer Schwäbische Alb, vol. 3: Donautal. Wandern und entdecken zwischen Sigmaringen und Tuttlingen, Biberacher Verlagsdruckerei, Biberach, 1990, ISBN 3-924489-50-5, p. 41–62
* Gustav Schilling: Geschichte des Hauses Hohenzollern in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen, Fleischer, Leipzig 1843, p. 283 ff
## Παραπομπές


Κατηγορία:Οίκος του Χοεντσόλερν-Ζίγκμαρινγκεν
Κάρολος Φρειδερίκος του Χοεντσόλερν-Ζίγκμαρινγκεν

Ο **Κάρολος Φρειδερίκος** (γερμ. *Karl Friedrich*, 9 Ιανουαρίου 1724 - 20 Δεκεμβρίου 1785) του Οίκου του Χοεντσόλλερν-Ζίγκμαρινγκεν ήταν πρίγκιπας του Χοεντσόλλερν-Ζίγκμαρινγκεν (1769-1785).

## Βιογραφία
Ο *Κάρολος Φρειδερίκος Λεοπόλδος Ιωσήφ* ήταν το πρώτο παιδί και ο πρωτότοκος γιος του Ιωσήφ Φρειδερίκου Ερνέστου του Χοεντσόλλερν-Ζίγκμαρινγκεν και της *Μαρίας Φραγκίσκης* Λουίζας, κόρης του Φραγκίσκου Αλβέρτου του Έττινγκεν-Σπίλμπεργκ.

Το 1785 απεβίωσε στο Κάστρο Κραουχενβίς σε ηλικία 61 ετών και τον διαδέχθηκε ο μόνος επιζών γιος του, Αντώνιος Αλοΰσιος.

## Οικογένεια
Νυμφεύτηκε το 1749 την εξαδέλφη του, *Ιωάννα* Ιωσηφίνα Αντωνία Σοφία των Χοεντσόλλερν, κόρη του *Φραγκίσκου Γουλιέλμου* Νικολάου του Χοεντσόλλερν-Μπεργκ (γιου του Μαϊρράδου Β΄ του Χοεντσόλλερν-Μπεργκ), και είχε δώδεκα τέκνα:
* *Φρειδερίκος* Ιωσήφ Φιδέλιος Αντώνιος (29 Μαΐου - 1750).
* *Ιωάννης* Βαπτιστής Φρειδερίκος Φιδέλιος (18 Αυγούστου 1751), απεβίωσε αυθημερόν.
* *Αντώνιος* Ιωακείμ Γεώργιος Φραγκίσκος (12 Ιουλίου - 1 Νοεμβρίου 1752).
* *Φιδέλιος* Ιωσήφ Αντώνιος Φραγκίσκος (1753 - 1754).
* *Μαρία* Φραγκίσκη Άννα Αντωνία (1754 - 1755).
* *Ιωακείμ* Αδάμ (1755 - 1756).
* *Ιωσήφ* Φρειδερίκος Φιδέλιος (1758 - 1759).
* *Φραγκίσκος* Κορράδος Μαρία Φιδέλιος (1761 - 1762).
* Αντώνιος Αλοΰσιος (1762-1831, Πρίγκιπας του Χοεντσόλλερν-Ζίγκμαρινγκεν, νυμφεύθηκε την Αμαλία Ζεφυρίνη του Ζαλμ-Κύρμπουργκ.
* *Φιδελία* Θηρεσία Καρολίνα Κρησκεντία (27 Οκτωβρίου - 3 Νοεμβρίου 1763).
* *Ιωάννα* Φραγκίσκη Αντωνία (1765 - 1790), παντρεύτηκε το Φρειδερίκο Γ΄ του Ζαλμ-Κύρμπουργκ.
* Μαρία *Κρησκεντία* Άννα Ιωάννα Φραγκίσκη (1766 - 1844), παντρεύτηκε το Φραντς Ξάφερ Νίκολαους Φίσλερ, Κόμη του Τρόιμπεργκ.

## Πηγές
* Otto Hintze: Die Hohenzollern und ihr Werk 1415-1915. Verlag A. Steiger, Solingen 1982.
* E. G. Johler: Geschichte, Land- und Ortskunde der souverainen teutschen Fürstenthümer Hohenzollern Hechingen und Sigmaringen. Stettin'sche Buchhandlung. Ulm 1824, p. 68 [retrieved 5 March 2015].
* J. Reiner: Genealogie des Hochfürstlichen Hauses Hohenzollern: Ein Beitrag zur Geschichte desselben, Stuttgart 1843 online [retrieved 5 March 2015].
* Gustav Schilling: Geschichte des Hauses Hohenzollern in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen. Fleischer, Leipzig 1843, S. 287ff.
* Günter Schmitt: Sigmaringen. In: Günter Schmitt: Burgenführer Schwäbische Alb. Band 3: Donautal. Wandern und entdecken zwischen Sigmaringen und Tuttlingen. Biberacher Verlagsdruckerei, Biberach 1990, pp. 41–62.

## Παραπομπές


Κατηγορία:Οίκος του Χοεντσόλερν-Ζίγκμαρινγκεν
Αντώνιος Άλοϋς του Χοεντσόλερν-Ζίγκμαρινγκεν

Ο **Αντώνιος Αλοΰσιος** (γερμ. *Anton Aloys*, 20 Ιουνίου 1762 - 17 Οκτωβρίου 1831) του Οίκου του Χοεντσόλλερν-Ζίγκμαρινγκεν ήταν πρίγκιπας του Χοεντσόλλερν-Ζίγκμαρινγκεν (1785-1831).

## Βιογραφία
Ο *Αντώνιος Αλοΰσιος Μεϊρράδος Φραγκίσκος* ήταν το ένατο παιδί και ο όγδοος (μόνος επιζών) γιος του Καρόλου Φρειδερίκου του Χοεντσόλλερν-Ζίγκμαρινγκεν και της *Ιωάννας* Ιωσηφίνας Αντωνίας των Χοεντσόλλερν, κόρης του *Φραγκίσκου Γουλιέλμου* Νικολάου του Χοεντσόλλερν-Μπεργκ.

Το 1831 απεβίωσε στο Ζίγκμαρινγκεν σε ηλικία 69 ετών και τον διαδέχθηκε ο μόνος γιος του, Κάρολος.

## Οικογένεια
Νυμφεύτηκε το 1782 την Αμαλία Ζεφυρίνα (1760 - 1841), κόρη του Φιλίππου Ιωσήφ του Ζαλμ-Κύρμπουργκ, και είχε ένα τέκνο:
* Κάρολος (1724 - 1785), Πρίγκιπας του Χοεντσόλλερν-Ζίγκμαρινγκεν.

## Πηγές
* E. G. Johler: *Geschichte, Land- und Ortskunde der souverainen teutschen Fürstenthümer Hohenzollern Hechingen und Sigmaringen*. Stettin'sche Buchhandlung. Ulm 1824, p. 68



Κατηγορία:Οίκος του Χοεντσόλερν-Ζίγκμαρινγκεν
Κάρολος Αντώνιος του Χοεντσόλερν-Σίγκμαρινγκεν

Ο **Κάρολος Αντώνιος** (γερμ. *Karl Anton*, 7 Σεπτεμβρίου 1811 - 2 Ιουνίου 1885) από τον Οίκο του Χοεντσόλλερν-Ζίγκμαρινγκεν ήταν πρίγκιπας του Χοεντσόλλερν-Ζίγκμαρινγκεν (1848-49), του Χοεντσόλλερν-Χέχινγκεν (1869-85), του Χοεντσόλλερν (1849-85) και μετά πρωθυπουργός της Πρωσίας (1858-62).

## Βιογραφία
Ο *Κάρολος Αντώνιος Ιωακείμ Ζεφυρίνος Φρειδερίκος Μεϊνάρδος* ήταν ο μόνος γιος του Καρόλου του Χοεντσόλερν-Σίγκμαρινγκεν και της Μαρίας Αντωνίας Μυρά, κόρης του Πιέρ Μυρά (αδελφού του Ζοακίμ Μυρά, ο οποίος ήταν σύζυγος της Καρολίνας Βοναπάρτη).

Το 1885 απεβίωσε στο Βερολίνο σε ηλικία 74 ετών και τον διαδέχθηκε ο πρωτότοκος γιος του Λεοπόλδος.

## Οικογένεια
Νυμφεύτηκε το 1834 την Ιωσηφίνα, κόρη του Καρόλου της Βάδης, και είχε τέκνα:
* Λεοπόλδος (1835 - 1905), Πρίγκιπας του Χοεντσόλλερν-Ζίγκμαρινγκεν. Γιος του ήταν ο:
** Φερδινάνδος της Ρουμανίας (1865 - 1927).
* Στεφανία (1837 - 1859), παντρεύτηκε τον Πέτρο Ε΄ της Πορτογαλίας (Οίκος των Βέττιν, κλάδος Σαξονίας-Κόμπουργκ & Γκότα)
* Κάρολος Α΄ (1839 - 1914), Βασιλιάς τη Ρουμανίας
* Αντώνιος (1841 - 1866), απεβίωσε σε μάχη.
* Φρειδερίκος (1843 - 1904), Πρίγκιπας του Χοεντσόλλερν-Ζίγκμαρινγκεν
* Μαρία (1845 - 1912), παντρεύτηκε τον Φίλιππο, Κόμη της Φλάνδρας (Οίκος των Βέττιν, κλάδος Σαξονίας-Κόμπουργκ & Γκότα). Γιος τους ήταν ο:
** Αλβέρτος Α΄ του Βελγίου (1875 - 1934).

## Πηγές
* Darryl Lundy (7 January 2008). "Karl Anton Fürst von Hohenzollern-Sigmaringen". thePeerage.com. Retrieved 28 December 2008.

## Παραπομπές


Κατηγορία:Οίκος του Χοεντσόλερν-Ζίγκμαρινγκεν
Λεοπόλδος του Χοεντσόλερν

Ο **Λεοπόλδος** (γερμ. *Luitpold*, 22 Σεπτεμβρίου 1835 - 8 Ιουνίου 1905) από τον Οίκο του Χοεντσόλλερν-Ζίγκμαρινγκεν ήταν πρίγκιπας του Χοεντσόλλερν (1885-1905).

## Βιογραφία
Ο *Λεοπόλδος Στέφανος Κάρολος Αντώνιος Γουσταύος Εδουάρδος Τάσσιλος* ήταν ο πρωτότοκος γιος του Καρόλου Αντωνίου του Χοεντσόλλερν-Ζίγκμαρινγκεν και της Ιωσηφίνας, κόρης του Καρόλου Β΄ της Βάδης.

Το 1905 απεβίωσε στο Βερολίνο σε ηλικία 70 ετών και τον διαδέχθηκε ο πρωτότοκος γιος του, Γουλιέλμος.

## Οικογένεια
Νυμφεύτηκε το 1861 την Αντωνία της Πορτογαλίας, κόρη του Φερδινάνδου Β΄ της Πορτογαλίας, και είχε τέκνα:
* Γουλιέλμος (1864 - 1922), Πρίγκιπας του Χοεντσόλλερν.
* Φερδινάνδος (1865 - 1927), Βασιλιάς της Ρουμανίας.
* Κάρολος Αντώνιος (1868 - 1919), Πρίγκιπας του Χοεντσόλλερν.

## Πηγές
* Darryl Lundy (19 March 2005). "Leopold Stephan Prinz von Hohenzollern-Sigmaringen". thePeerage.com

## Παραπομπές


Κατηγορία:Οίκος του Χοεντσόλερν-Ζίγκμαρινγκεν
Κάρολος του Χοεντσόλερν-Ζίγκμαρινγκεν

Ο **Κάρολος** (γερμ. *Karl von Hohenzollern-Sigmaringen*, 20 Φεβρουαρίου 1785 - 11 Μαρτίου 1853) του Οίκου του Χοεντσόλλερν-Ζίγκμαρινγκεν ήταν πρίγκιπας του Χοεντσόλλερν-Ζίγκμαρινγκεν (1831-1848).

## Βιογραφία
Ο *Κάρολος Αντώνιος Φρειδερίκος Μεϊρράδος Φιδέλιος* γεννήθηκε στο Ζίγκμαρινγκεν και ήταν το μόνο τέκνο του Αντωνίου Αλοϋσίου του Χοεντσόλλερν-Ζίγκμαρινγκεν και της Αμαλίας Ζεφυρίνας, κόρης του Φιλίππου Ιωσήφ του Ζαλμ-Κύρμπουργκ.

Μετά από τις Επαναστάσεις του 1848 παραιτήθηκε υπέρ του μοναχογιού του, Καρόλου Αντωνίου. Το 1853 απεβίωσε στη Μπολόνια της Ιταλίας σε ηλικία 68 ετών.

## Οικογένεια
Νυμφεύτηκε πρώτα τη Μαρία Αντωνία Μυρά, κόρη του Πιέρ Μυρά (αδελφού του Ζοακίμ Μυρά, Βασιλιά της Νάπολης, ο οποίος ήταν σύζυγος της Καρολίνας Βοναπάρτη), το 1808 και είχε τέσσερα τέκνα:
* Καρολίνα (1810 - 1885), παντρεύτηκε πρώτα το Φρήντριχ Φραντς Άντον, Κόμη του Χοεντσόλλερν-Χέχινγκεν, και μετά το Γιόχαν Σταίγκερ φον Βάλντμπουργκ.
* Κάρολος Αντώνιος (1811 - 1885), Πρίγκιπας του Χοεντσόλλερν-Ζίγκμαρινγκεν και μετέπειτα πρωθυπουργός της Πρωσίας, παντρεύτηκε την Ιωσηφίνα της Βάδης.
* Αμαλία (1815 - 1841), παντρεύτηκε τον Εδουάρδο της Σαξονίας-Αλτεμβούργου.
* *Φρειδερίκη* Βιλελμίνη (1820 - 1906), παντρεύτηκε το Τζοακκίνο Ναπολεόνε, Μαρκήσιο του Πέπολι (εγγονό του Ζοακίμ Μυρά).

Έπειτα, έκανε δεύτερο γάμο με την *Αικατερίνη* Μαρία Βιλελμίνη Ιωσηφίνα, κόρη του Καρόλου Αλβέρτου Γ΄ του Χοενλόε-Βάλντενμπουργκ-Σίλλινγκσφυρστ· δεν απέκτησαν τέκνα.

## Πηγές
* Gustav Schilling: Geschichte des Hauses Hohenzollern, in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen, (in German) F. Fleischer, 1843, S. 300 ff.

## Παραπομπές


Κατηγορία:Οίκος του Χοεντσόλερν-Ζίγκμαρινγκεν
Κάρολος Αντώνιος του Χοεντσόλερν

Ο **Κάρολος Αντώνιος** (γερμ. *Karl Anton*, 1 Σεπτεμβρίου 1868 - 21 Φεβρουαρίου 1919) από τον Οίκο του Χοεντσόλλερν-Ζίγκμαρινγκεν ήταν πρίγκιπας (ως προς τον τίτλο μόνο) του Χοεντσόλλερν.

## Βιογραφία
Ο *Κάρολος Αντώνιος Φρειδερίκος Γουλιέλμος Λουδοβίκος* ήταν ο τρίτος γιος του Λεοπόλδου του Χοεντσόλλερν και της Αντωνίας της Σαξονίας-Κόμπουργκ & Γκότα, κόρης του Φερδινάνδου Β΄ της Πορτογαλίας.

Το 1919 απεβίωσε στο κάστρο Νάμεντυ, στο Άντερναχ της Ρηνανίας σε ηλικία 51 ετών.

## Οικογένεια
Νυμφεύτηκε το 1894 την εξαδέλφη του Ιωσηφίνα Καρολίνα των Βέττιν - Σαξονίας-Κοβούργου & Γκότα, κόρη του Φιλίππου Κόμη της Φλάνδρας, και είχε τέκνα:
* Στεφανία Ιωσηφίνα 1895-1975, παντρεύτηκε τον Γιόζεφ-Ερνστ Φούγκερ,Κόμη του Γκλετ.
* Μαρία Αντουανέτα 1896-1965, παντρεύτηκε τον Έγκον Άυρλ, Βαρόνο του Βάλντγκρις & Λίμπεναϊχ.
* Αλβέρτος Λουδοβίκος 1898-1977, νυμφεύτηκε τη Ίλσε Μάργκοτ, κόρη του αντιστράτηγου Φρήντριχ φον Φρίντεμπουργκ. Γιος του ήταν ο:
** Γκόντεχαρτ Φρειδερίκος 1939-2001.
* Ερριέττα 1907-1907, απεβίωσε σε ηλικία τεσσάρων ημερών.

## Παραπομπές


## Πηγές
* Darryl Lundy (19 March 2005). "Karl Anton Prinz von Hohenzollern-Sigmaringen". ThePeerage.com. Retrieved 2008-12-28.

Κατηγορία:Οίκος του Χοεντσόλερν-Ζίγκμαρινγκεν
Γουλιέλμος του Χοεντσόλερν

Ο **Γουλιέλμος** (γερμ. *Wilhelm*, 7 Μαρτίου 1864 - 22 Οκτωβρίου 1927) του Οίκου του Χοεντσόλλερν-Ζίγκμαρινγκεν ήταν πρίγκιπας του Χοεντσόλλερν.

## Βιογραφία
Ο *Γουλιέλμος Αύγουστος Κάρολος Ιωσήφ Πέτρος Φερδινάνδος Βενέδικτος* ήταν το πρώτο παιδί και ο πρωτότοκος γιος του Λεοπόλδου των Χοεντσόλλερν και της Αντωνίας της Μπραγκάνσα και Σαξονίας-Κοβούργου-Γόθας, κόρης του Φερδινάνδου Β΄ της Πορτογαλίας.

Το 1927 απεβίωσε στο Ζίγκμαρινγκεν σε ηλικία 63 ετών και τον διαδέχθηκε ο πρωτότοκος γιος του, Φρειδερίκος.

## Οικογένεια
Νυμφεύτηκε πρώτα το 1889 τη Μαρία Θηρεσία των Βουρβόνων-Δύο Σικελιών, κόρη του Λουδοβίκου των Βουρβόνων-Δύο Σικελιών, Κόμη του Τράνι, και είχε τρία τέκνα:
* Αυγούστα Βικτωρία (1890 - 1966), παντρεύτηκε πρώτα τον Εμμανουήλ Β΄ της Πορτογαλίας, δισέγγονο του Φερδινάνδου Β΄ της Πορτογαλίας, και μετά τον Ρόμπερτ Ντάγκλας φον Λάγκερσταϊν, Κόμη του Ντάγκλας.
* Φρειδερίκος (1891 - 1965), Πρίγκιπας του Χοεντσόλλερν.
* Φραγκίσκος Ιωσήφ (1891 - 1964), Πρίγκιπας του Χοεντσόλλερν-Έμντεν.

Το 1909 απεβίωσε η Μαρία Θηρεσία και το 1915 παντρεύτηκε την Αδελγόνδη των Βίττελσμπαχ, κόρη του Λουδοβίκου Γ΄ της Βαυαρίας· δεν απέκτησαν απογόνους.

## Πηγές
* Lundy, Darryl (10 Μαΐου 2003). «Wilhelm Fürst von Hohenzollern-Sigmaringen». *thePeerage.com*

## Παραπομπές


Κατηγορία:Οίκος του Χοεντσόλερν-Ζίγκμαρινγκεν
Φρειδερίκος του Χοεντσόλερν

Ο **Φρειδερίκος** (γερμ. *Friedrich*, 30 Αυγούστου 1891 - 6 Φεβρουαρίου 1965) από τον Οίκο του Χοεντσόλλερν-Ζίγκμαρινγκεν ήταν πρίγκιπας του Χοεντσόλλερν (1927-1965).

## Βιογραφία
Ο *Φρειδερίκος Βίκτωρ Πίος Αλέξανδρος Λεοπόλδος Κάρολος Θεόδωρος Φερδινάνδος* ήταν ο πρωτότοκος γιος του Γουλιέλμου του Χοεντσόλλερν και της Μαρίας Θηρεσίας των Βουρβόνων-Δύο Σικελιών, κόρης του Λουδοβίκου, Κόμη του Τράνι.

Το 1965 απεβίωσε στο Κραουχενβίς της Βάδης-Βυρτεμβέργης σε ηλικία 74 ετών και τον διαδέχθηκε ο πρωτότοκος γιος του Φρειδερίκος Γουλιέλμος.

## Οικογένεια
Νυμφεύτηκε το 1920 τη Μαργαρίτα Καρόλα των Βέττιν, κόρη του Φρειδερίκου Αυγούστου Γ΄ της Σαξονίας, και είχε τέκνα:
* Βενεδίκτη *Μαρία Αντωνία* Ματθίλδη Άννα (1921 - 2011), παντρεύτηκε τον κόμη Χάινριχ Μαρία φον Βάλντμπουργκ του Βόλφεγκ & Βάλντζεε.
* *Μαρία Αδελγόνδη* Αλίκη Λουίζα Ιωσηφίνα (1921 - 2006), παντρεύτηκε τον Κωνσταντίνο της Βαυαρίας.
* *Μαρία Θηρεσία* Λουδοβίκα Καικιλία Ζίτα Ελισάβετ Χίλντα Αγνή (1922 - 2004).
* Φρειδερίκος Γουλιέλμος Φερδινάνδος Ιωσήφ Μαρία Εμμανουήλ Γεώργιος Μεϊρράδος Φιδέλιος Βενέδικτος Μιχαήλ Ουμβέρτος (1924 - 2010), Πρίγκιπας του Χοεντσόλλερν.
* *Φραγκίσκος Ιωσήφ* Ουμβέρτος Μαρία Μεϊρράδος Μιχαήλ (1926 - 1996), νυμφεύτηκε τη Ντιάνα των Βουρβόνων-Δύο Σικελιών, κόρη του Γαϊτάνου της Πάρμα (γιου του Ροβέρτου Α΄ της Πάρμα).
* Ιωάννης Γεώργιος (1932 - 2016), Πρίγκιπας του Χοεντσόλλερν.
* Φέρφριντ (1943 - 2022), Πρίγκιπας του Χοεντσόλλερν.

## Πηγές
* Darryl Lundy (10 May 2003). *"Friedrich Viktor Prinz von Hohenzollern-Sigmaringen"*. thePeerage.com

## Παραπομπές


Κατηγορία:Οίκος του Χοεντσόλερν-Ζίγκμαρινγκεν